Kidlat Tahimik

Si Eric Oteyza de Guia (ipinanganak noong 3 Oktubre 1942 sa Lungsod Baguio, Benguet), na mas kilalang Kidlat Tahimik, ay isang direktor sa pelikula, manunulat at aktor na ang kanyang mga pelikula ay karaniwang nauugnay sa kilusang Ikatlong Sine sa pamamagitan ng kanilang mga pagpuna ng neokoloniyalismo. Ukol sa kanyang mga ambag sa pag-unlad ng malayang pelikula ng Pilipinas, siya ay kinilala noong 2018 bilang isang Pambansang Alagad ng Sining ng Pilipinas para sa Pelikula - isang paggawad na kumakatawan sa pinakamataas na pagkilala ng bansang Pilipinas para sa mga alagad ng sining.

Isa sa pinakatanyag na pangalan sa industriya ng pelikulang Pilipino, nakakuha siya ng iba`t ibang pagkilala sa lokal at pandaigdig, kabilang ang honoraryong Plaridel para sa malayang pelikula. Tinawag siya ng mga kapwa gumagawa ng pelikula at kritiko bilang "Ama ng Malayang Pelikulang Pilipino".

Sa mga nagdaang taon, si Tahimik ay naging tanyag iskultor na pagkakabit (installation artist) na may mga likha na ipinalabas sa mga iba't ibang pampublikong espasyo sa Pilipinas.

Edukasyon
Nag-aral si Tahimik  Unibersidad ng Pilipinas Diliman, kung saan nahalal siya bilang Pangulo Sangguniang Mag-aaral ng UP, na kilala noong bilang Unyong Mag-aaral ng Unibersidad, mula 1962 hanggang 1963. Habang nasa unibersidad, naging kasapi siya ng kapatirang (o fraternity)  Upsilon Sigma Phi. Nag-aral si Tahimik sa Paaralang Wharton ng Unibersidad ng Pennsylvania, at umani ng Maestro sa Pamamahala ng Negosyo. Sa kanyang pagbabalik, itinatag niya ang AIESEC sa Pilipinas.

Nagtrabaho siya bilang isang mananaliksik para sa Organisasyon para sa Ekonomikong Kooperasyon at Pag-unlad (o Organisation for Economic Co-operation and Development o OECD) sa Paris mula 1968 hanggang 1972.

Mga impluwensya
Lumaki si Tahimik sa Baguio, Pilipinas, isang bakasyunan tuwing tag-init na pamayanan na itinatag sa presensya ng ilang base militar ng Estados Unidos. Naimpluwensiyahan ng karanasang ito ang tema ng kanyang pelikula, pinakakapansin-pansin ang medyo pang-awtobiyograpiyang pelikula na Perfumed Nightmare (1977) and Turumba (1983).

Ang mga nabanggit na mga pelikula ay nagbigay ng ilang kabatiran sa mga pangyayari na nagdala sa kanya sa presensya ng tagagawa ng pelikula na si Werner Herzog, na kasama ng direktor na si Francis Ford Coppola at kasama ng kanyang istudiyong American Zoetrope, ay naging instrumento sa pagtulong sa kanya ng paglabas ng Perfumed Nightmare sa Estados Unidos.

Pansariling buhay
Nakatira si Kidlat sa apat na palapag na tahanan sa Benguet, sa Pilipinas, kasama ang kanyang asawa, ang Alemang alagad ng sining at manunulat na si Katrin De Guia, at ang kanilang mga anak na sina Kidlat de Guia (o Kidlat Gottlieb Kalayaan), Kawayan Thor Kalayaan, at Kabunian De Guia (o Kabunian Cedric Enrique).

Noong Pebrero 2004, isang sunog ang naiulat na kumalat sa kanilang bahay. Nakatakas at nakaligtas ang pamilya, ngunit nawasak ang mga tinupong pelikula at koleksyon ng sining at artepakto.

May-ari siya ng isang kapeteryang begetariyano na Oh My Gulay sa Baguio, Pilipinas.

Mga gawad at parangal

Mga gawad
Paligsahang Pandaigdig sa Pelikula ng Berlin Pandaigdigang Gawad ng mga Kritiko: Pinabanguhang Bangungot (1977)
Paligsahang Pandaigdig sa Pelikula ng Mannheim Top Cash Award: Turumba (1981)
Gantimpalang Kulturang Asyano ng Fukuoka Laureado, Gantimpalang Sining at Kultura (2012)
Paligsahang Pandaigdig sa Pelikula ng Berlin Gawad Caligari: Balikbayan #1 Memories of Overdevelopment Redux III (2015)
Laureadong Prinsipe Clause  (2018)

Mga pambansang parangal
Pambansang Alagad ng Sining ng Pilipinas (Pelikula at Sining Pambrodkast) (2018)

Mga talasanggunian

Mga panlabas na link
Websayt ng unang kumpletong paggunita ni Kidlat Tahimik sa Berlin 2016

Ang Datobaseng Pelikula ng Pilipinas: Kidlat Tahimik
Homegrown: Kidlat Tahimik 
Panayam kay Tahimik sa eRenlai.com 
The-Artists.org: Kidlat Tahimik 
American Zoetrope Films
2010 Taiwan International Documentary Festival Focus Director
Laureates, 2012 Fukuoka Asian Culture Prizes 

Mga Pilipinong direktor ng pelikula
Mga Pilipinong aktor
Mga Pilipinong manunulat ng pelikula
Pambansang Alagad ng Sining ng Pilipinas
Mga mamamayan mula sa Baguio
Mga mamamayan mula sa Ifugao
Mga nagtapos sa Pamantasan ng Pilipinas
Mga nagtapos sa Paaralang Wharton ng Pamantasan ng Pennsylvania